S primátorom si prišlo na Nový rok štrngnúť množstvo Ilavčanov
Na novoročný prípitok ich totiž pozval primátor mesta Ilava Viktor Wiedermann. V drevených stánkoch, ktoré sa stali súčasťou všetkých podujatí v zimnom období, sa zdarma ponúkali koláče, horúci čaj, káva a samozrejme nechýbalo dobré vínko. Na pódiu verejnosť privítal primátor, ktorý sa občanom prihovoril svojim novoročným príhovorom. Bilancoval v ňom, čo sa mestu podarilo zrealizovať v roku 2019 a načrtol plány na rok 2020. Na záver samozrejme zaprial všetkým zúčastneným všetko dobré do nového roka a slávnostne si so všetkými pripil. Potom svojim spevom prítomných potešila speváčka a skladateľka, rodáčka z Považskej Bystrice, Mirka Miškechová, ktorá po koncerte zhodnotila, že sa jej v Ilave veľmi páčilo a cítila sa veľmi dobre. Viac o nej sa dozviete v rozhovore vo februárovom vydaní Ilavského mesačníka.
-verk-
Dátum poslednej aktualizácie: 11. 1. 2020 22:16